यूपीः 17 अगस्त से शुरू होगा विधानसभा का मॉनसून सत्र, कैबिनेट मीटिंग में फैसला
उत्तर प्रदेश विधानसभा का मॉनसून सत्र 17 अगस्त से शुरू होगा। सोमवार को कैबिनेट बैठक में यह फैसला लिया गया है।
लखनऊ: उत्तर प्रदेश विधानमंडल का मानसून सत्र 17 अगस्त से शुरू होगा। सोमवार को मुख्यमंत्री योगी आदित्यनाथ की अध्यक्षता में हुई मंत्रिपरिषद की बैठक में यह निर्णय लिया गया है। सरकारी बयान के अनुसार, 2021 में उत्तर प्रदेश विधानसभा और विधान परिषद का यह दूसरा सत्र होगा। बयान में कहा गया है कि उप्र विधानमंडल का पिछला सत्र 18 फरवरी को शुरू हुआ था और विधानसभा और विधान परिषद की अंतिम बैठक 4 मार्च को हुई थी। मिली जानकारी के अनुसार, योगी सरकार चुनाव को देखते हुए अनुपूरक बजट भी ला सकती है। कैबिनेट बैठक में करीब 10 प्रस्तावों को मंजूरी दी गई है। कैबिनेट बैठक में यह भी फैसला लिया है कि हर अनाथ बच्चे या जिनके माता-पिता में जो भी कमाऊ हो, उसकी मौत हो गई है तो उनको 2500 रुपये महीने की मदद दी जाएगी। इसके तहत बच्चे कोविड के कारण अनाथ हुए हों या किसी दूसरे अन्य कारण से योगी सरकार हर ऐसे बच्चे की मदद करेगी। 